આ અંગેની વિગત એવી છે કે આનંદનગર વિસ્તારમાં વસ્ત્રાપુર રેલવે ક્રોસિંગ પાસે આવેલ શિખર ટાવરના એક મકાનનાં રાત્રી દરમિયાન તસ્કરોએ તાળાં તોડી સોનાના ઘરેણાં અને કેમેરાની ચોરી કરી હતી. આ ઉપરાંત જોધપુર ગામમાં આવેલા મંગલદીપ ફલેટ ખાતે રહેતી રમાબહેન કાંતિભાઇ મારુ નામની મહિલા સાંજના પ-૦૦ વાગ્યાના સુમારે જોધપુર ગામ રોડ પર આવેલી વિવેકાનંદ સોસાયટી નજીકથી ચાલતી પસાર થઇ રહી હતી ત્યારે પાછળના ભાગેથી બાઇક પર આવેલા બે ગઠિયા આ મહિલાના ગળામાંથી રૂ.૬૦,૦૦૦ની કિંમતનો સોનાનો દોરો તોડી ફરાર થઇ ગયા હતા.